SET สัปดาห์หน้า Sideway Up พร้อมจับตา 2 ปัจจัยเด่น
โบรกฯคาด SET สัปดาห์หน้า Sideway Up พร้อมจับตา 2 ปัจจัยเด่นมีผลต่อดัชนี
27 ส.ค. 2560

Weekly outlook : Up แนวต้าน 1,591/1,600 จุด แนวรับ 1,570/1,567 จุด
บล.โนมูระ พัฒนสิน ระบุในบทวิเคราะห์ว่า สัปดาห์หน้า (28 ส.ค. – 1 ก.ย.) สัปดาห์หน้าคาดตลาด Sideway Up โดยประเด็นสำคัญต่อตลาด ประเด็นแรก อยู่ที่ถ้อยแถลงของนางเยลเลนที่อาจจะมีการพูดถึงการปรับลด Balance Sheet ของ FED และถ้อยแถลงของนาย Draghi ถึงรายละเอียดของการปรับลดวงเงินเข้าซื้อสินทรัพย์ของ ECB ที่น่าจะมีการส่งสัญญาณของช่วงเวลาในการปรับเปลี่ยนนโยบายออกมาให้ตลาดซึมซับในเบื้องต้นรวมถึงการประเมินภาพของเศรษฐกิจของสหรัฐฯและยุโรป ซึ่งจะเป็นปัจจัยบวกต่อสินทรัพย์เสี่ยงโลกในช่วงถัดไป ประเด็นที่สอง คือ การประการหุ้นเข้าออกของ FTSE รอบใหม่ ในวันที่ 30 ส.ค.60 ช่วงค่ำและจะมีผลราคาปิดวันที่ 15 ก.ย.60 ให้จับตาสัญญาณการเพิ่มหุ้นไทยเข้ามาใหม่
โดยประเมิน EA มีโอกาสสูงในรอบนี้และประเด็นที่สามมุมมองบวกของ World Bank ที่ปรับเพิ่มคาดการณ์ GDP ของไทย ปี 2017F-18F ขึ้นจากคาดการณ์เดิม 3.2% และ 3.3% สู่ระดับ 3.5% และ 3.6% ตามลำดับ (Nomura คาด 3.4% และ 3.2%) โดยหลักๆ World Bank ประเมิน 2H17 รายได้ของภาคเกษตรจะเริ่มเร่งตัวขึ้นหนุนการบริโภคฟื้นตัว และการกระตุ้นเศรษฐกิจผ่านการลงทุนภาครัฐฯจะเร่งตัวขึ้นขณะเดียวกันแรงส่งของภาคการส่งออกและท่องเที่ยวยังคงสดใส
จากภาพดังกล่าวน่าจะหนุนความเชื่อมั่นของนักลงทุนไทยและต่างชาติเพิ่มขึ้นและหุ้น Domestic ของไทยเช่นกลุ่มธนาคาร การบริโภค กลุ่มได้ประโยชน์จากการลงทุนรัฐฯ และกลุ่มที่เกี่ยวข้องการท่องเที่ยวและโรงพยาบาล น่าจะเริ่ม Outperform ตลาดในช่วงที่เหลือของปีต่อเนื่อง
อย่างไรก็ตาม แนะนำให้ระมัดระวังกลุ่มส่งออก แม้รายงานตัวเลขส่งออกของไทย เดือนก.ค.60 จะสูง +10.48%เทียบช่วงเดียวกันของปีก่อน และหนุนให้ 7เดือนแรกของปีขยายตัวถึง 8.2% แต่กระทรวงพาณิชย์ตั้งเป้าส่งออกใหม่ทั้งปีเพิ่มมาอยู่ที่ 5 – 6% นั้นสะท้อนมุมมองการเติบโตช่วงที่เหลืออาจชะลอลง สอดคล้องกับมุมมองของ Nomura ประกอบกับค่าเงินบาทยังอยู่ในแนวโน้มแข็งค่า ดังนั้นอาจกดดันหุ้นกลุ่มนี้ Underperfrom
&lt;&lt;&lt;คลิกเพื่อดูรายละเอียด&gt;&gt;&gt;
 
 